《题杨体之明府担稻图》
清代·朱福田

寸田可治生，一粒固为宝。苟能悟其微，仙圣域皆造。

先生旧宰官，现身自担稻。治民如治田，借稻以喻道。

一发圣经蕴，閒复穷释老。使有二顷田，退耕固为好。

顾抱经纬才，催科甘下考。苍生待作霖，日望卸肩早。

作者简介：道士。字乐原，号岳云。住江宁上河徽州会馆。工山水墨菊。有《岳云诗钞》。